– Тры гады таму мы пачалі вялікую справу, і сёння яшчэ раз упэўніваемся – не дарэмная была гэтая ініцыятыва, – адзначыў Алег Аляксеевіч. – Форма вас дысцыплінуе, а разнастайная праграма, шэраг экскурсій і сустрэч пашырае кругагляд. Наш вопыт у мінулым годзе гучаў у Мінску на семінары Акадэміі МУС РБ і па выніках мінулага года быў упісаны ў метадычны дапаможнік навучальнай установы. Нашымі напрацоўкамі цікавяцца, з нас бяруць прыклад. Гэта прыемна, аднак для нас зараз і заўсёды галоўны паказчык – вашы поспехі, дарагія вучні. На іх раўняемся, іх улічваем у рабоце.